**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ : 22165**

 **Λιβαδειά 25 /11/2021**

**ΑΠΟΣΠΑΣΜΑ**

Από το πρακτικό της αριθμ.2021-24ης Τακτικής ΜΕΙΚΤΗΣ Συνεδρίασης –

του Δημοτικού Συμβουλίου Λεβαδέων

Αριθμός απόφασης  **112**

**ΘΕΜΑ: Παραχώρηση τάφου στο κοιμητήριο Αγίου Λαζάρου της Κοινότητας Λιβαδειάς κατόπιν σχετικού αιτήματος του κ. Τσιπλάκου Αριστείδη**

Στη Λιβαδειά σήμερα την 22α Νοεμβρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήν: **α)** των διατάξεων του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **, β)** των διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **21760/18-11-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος  |
|  |  Μητάς Αλέξανδρος | 2 | Τζουβάρας Νικόλαος  |
|  | Τσεσμετζής Εμμανουήλ | 3 | Πούλος Ευάγγελος  |
|  | Δήμου Ιωάννης  | 4 | Κοτσικώνας Επαμεινώνδας  |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος  | 6 | Πλιακοστάμος Κων/νος |
|  | Νταντούμη Ιωάννα  | 7 | Κατής Χαράλαμπος |
|  | Καράβα Χρυσοβαλάντου Βασιλική (Βάλια)  | 8  | Σπυρόπουλος Δημοσθένης |
|  | Μερτζάνης Κων/νος  |   |  |
|  |  Γιαννακόπουλος Βρασίδας  |   |  |
|  | Σαγιάννης Μιχαήλ  |   |   |
|  | Πούλου Γιώτα (Προσήλθε στο 1ο ΘΗΔ) |  | Οι οποίοι δεν παρευρέθησαν αν και κλήθηκαν νόμιμα |
|  | Γαλανός Κων/νος ( Απών από 3ο - 10ο ΘΗΔ) |   |  |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  | Φορτώσης Αθανάσιος ( Απών από 3ο - 10ο ΘΗΔ) |  |  |
|  | Παπαϊωάννου Λουκάς ( Απών από 3ο - 10ο ΘΗΔ) |  |  |
|  | Αρκουμάνης Πέτρος |  |  |
|  | Μπράλιος Νικόλαος  |   |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος  |  |  |
|  | Τουμαράς Βασίλειος |  |  |
|  | Χέβα Αθανασία (Νάνσυ |  |  |
|  |  |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Παρούσα για την τήρηση των πρακτικών ήταν η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 8Ο θέμα της ημερήσιας διάταξης , της υπ αριθμ **21760/18-11-2021**   πρόσκλησης (9ο στον Πίνακα Θεμάτων Συνεδρίασης ) ο Πρόεδρος έθεσε υπόψη των μελών του Δημοτικού Συμβουλίου , το υπ αριθμ 21749/18-11-2021 έγγραφο της Δ/νσης Περιβάλλοντος , Καθαριότητας & Πρασίνου του Δήμου στο οποίο αναφέρονται:

Ο κ. Τσιμπλάκος Αριστείδης με το υπ ́αριθμ 21527/16-11-2021 έγγραφό του, αιτείται παραχώρηση τάφου στο δημοτικό νεκροταφείο του Αγ. Λαζάρου της κ. Λιβαδειάς για να προβεί στην ανάλογη διαμόρφωση αυτού.
Σύμφωνα με το άρθρο 11 παράγραφος 1 του κανονισμού νεκροταφείου:
«Με απόφαση του Δημοτικού Συμβουλίου είναι δυνατή η δωρεάν παραχώρηση τάφων τιμής ένεκεν υπέρ προσώπων, οι οποίοι με την εθνική, πολιτική και κοινωνική δράση τους προσέφεραν σημαντικές υπηρεσίες στο έθνος ή στον Δήμο».
Παρακαλείται το Δημοτικό Συμβούλιο να λάβει τη σχετική απόφαση.

- Ακολούθως ο Πρόεδρος κάλεσε τους δημοτικούς συμβούλους να τοποθετηθούν:

Το λόγο έλαβε η κα Πούλου η οποία είπε ότι η παράταξή της είναι σύμφωνη με την δωρεάν παραχώρηση τάφου στον κ. Τσιπλάκο ,αναγνωρίζοντας την προσφορά του τόσο στην πόλη όσο και στον νομό μας . Τόνισε ότι σε στιγμές που χρειάστηκε ο κ. Τσιπλάκος στάθηκε στο ύψος των δυνατοτήτων του και αρωγός σε σχετικά αιτήματα όπου απαιτήθηκε. Αλλά και σαν μηχανικός έχει συμβάλει στην οικιστική ανάπτυξη της πόλης .

Ακολούθως ο κ. Καραμάνης είπε ότι γνωρίζοντας τον άνθρωπο Τσιπλάκο και την ψυχολογία του και ξέροντας ότι είναι άνθρωπος που θέλει να προετοιμάσει ακόμη και την τελευταία κατοικία του, κρίνω ότι το Δημοτικό μας Συμβούλιο ως αναγνώριση της προσφοράς του στον νομό και την πόλη θα πρέπει να συνταχθεί με το αίτημά του.

Τέλος ο κ. Δήμαρχος είπε ότι η Δημοτική Αρχή συντάσσεται με το αίτημα του κ. Αριστείδη Τσιπλάκου και αναγνωρίζοντας την προσφορά του στο νομό και ιδιαίτερα στην πόλη μας εισηγείται θετικά την δωρεάν παραχώρηση τάφου στο δημοτικό κοιμητήριο του Αγίου Λαζάρου της Κοινότητας Λιβαδειάς.
Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας»,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το υπ αριθμ 21749/18-11-2021 έγγραφο της Δ/νσης Περιβάλλοντος , Καθαριότητας & Πρασίνου του Δήμου
* το άρθρο 11 παράγραφος 1 του κανονισμού νεκροταφείου
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 **Εγκρίνει**  την  δωρεάν παραχώρηση τάφου στο δημοτικό κοιμητήριο του Αγίου Λαζάρου της Κοινότητας Λιβαδειάς,   στον Αριστείδη Τσιπλάκο τέως υφυπουργό Εθνικής Οικονομίας και τέως βουλευτή του νομού Βοιωτίας, τιμής ένεκεν, γιατί με την πολιτική του δράση προσέφερε σημαντικές υπηρεσίες στο νομό αλλά και στο Δήμο μας, προκειμένου να προβεί στην διαμόρφωσή του όπως εκείνος επιθυμεί .

**Η παρούσα απόφαση πήρε αριθμό 112/2021.**

  **Ο Πρόεδρος του Δ.Σ.**

 **Μητάς Αλέξανδρος**

|  |  |  |
| --- | --- | --- |
|  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ |  Λιβαδειά αυθημερόν  |
| 3 | Δήμου Ιωάννης  |  Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα  |   |
| 7 | Καράβα Χρυσοβαλάντου Βασιλική (Βάλια)  |  |
| 8 | Μερτζάνης Κων/νος  |  |
| 9 |  Γιαννακόπουλος Βρασίδας  |  |
| 10 | Σαγιάννης Μιχαήλ  |  |
| 11 | Πούλου Παναγιού |  |
| 12 | Τόλιας Δημήτριος  |  |
| 13 | Καπλάνης Κων/νος  |  |
| 14 | Αρκουμάνης Πέτρος |  |
| 15 | Μπράλιος Νικόλαος  |  |
| 16 | Τσιφής Δημήτριος  |  |
| 17 | Γερονικολού Λαμπρινή |  |
| 18 | Καραμάνης Δημήτριος |  |
| 19 | Τουμαράς Βασίλειος |  |
| 20 | Χέβα Αθανασία  |  |
|   |  |  |
|   |  |  |